

**Қазақстан Республикасы Президентінің 2009 жылғы 17 ақпандағы N 739 Жарлығын орындау үшін ведомствоаралық комиссия құру туралы**

Қазақстан Республикасы Премьер-Министрінің 2009 жылғы 19 ақпандағы N 27-ө Өкімі

      1. "Қазақстан Республикасының ұлттық қауіпсіздігін нығайту және барлау қызметін одан әрі жетілдіру жөніндегі шаралар туралы" Қазақстан Республикасы Президентінің 2009 жылғы 17 ақпандағы N 739 Жарлығының 4-тармағын іске асыру мақсатында мынадай құрамда Ведомствоаралық комиссия құрылсын:

Орынбаев                    - Қазақстан Республикасы Премьер-
  
Ербол Тұрмаханұлы             Министрінің орынбасары, төраға

Жанқұлиев                   - Қазақстан Республикасының "Сырбар"
  
Аманжол Қазбекұлы             Сыртқы барлау қызметінің директоры

Кармазина                   - Қазақстан Республикасының Экономика
  
Лена Мағауияқызы              және бюджеттік жоспарлау вице-министрі

Котенко                     - Қазақстан Республикасы Премьер-
  
Наталья Леонидовна            Министрінің Кеңсесі Әлеуметтік-
  
                              экономикалық бөлімінің меңгерушісі

Құсдәулетов                 - Қазақстан Республикасының Әділет
  
Дулат Рашитұлы                вице-министрі

Нұриманов                   - Қазақстан Республикасы Ұлттық
  
Мақсұт Әнуарбекұлы            қауіпсіздік комитеті төрағасының
  
                              орынбасары

Тәңірберген                 - Қазақстан Республикасы Қауіпсіздік
  
Саидмұрат Бапанұлы            Кеңесінің Хатшылығы меңгерушісінің
  
                              орынбасары

Өтепов                      - Қазақстан Республикасы Қаржы
  
Эдуард Карлұлы                министрлігі Мемлекеттік мүлік және
  
                              жекешелендіру комитетінің төрағасы

Шамсутдинов                 - Қазақстан Республикасының Премьер-
  
Ринат Шарафутдинович          Министрінің Кеңсесі Қорғаныс және құқық
  
                              тәртібі бөлімінің меңгерушісі

      2. Ведомствоаралық комиссия:
  
      1) 2009 жылғы 1 наурызға дейінгі мерзімде "Қазақстан Республикасының ұлттық қауіпсіздігін нығайту және барлау қызметін одан әрі жетілдіру жөніндегі шаралар туралы" Қазақстан Республикасы Президентінің 2009 жылғы 17 ақпандағы N 739 Жарлығының 4-тармағын іске асыру жөніндегі іс-шаралар жоспарын (бұдан әрі - Іс-шаралар жоспары) Қазақстан Республикасының Премьер-Министрі бекіту үшін ұсынсын;
  
      2) Іс-шаралар жоспарының іске асырылуын бақылауды қамтамасыз етсін;
  
      3) 2009 жылғы 15 сәуірге дейінгі мерзімде Қазақстан Республикасының Премьер-Министріне Іс-шаралар жоспарының іске асырылу қорытындылары туралы ақпарат ұсынсын.
  
      3. Осы өкім қол қойылған күнінен бастап қолданысқа енгізіледі.

*Премьер-Министр                                     К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК